Akinloyè Akínyẹmí, (1954–2012), tí wọ́n tún mọ̀ sí Sergeant Carter, jẹ́ ọmọ bíbí orílẹ̀-èdè Nàìjíríà tí ó dé ipò àṣẹ Major nínú iṣẹ́ ológun orí-ilẹ̀ ṣáájú kí ó tó fẹ̀yìn tì. Ó jẹ́ ọ̀kan lára àwọn afẹ̀sùnkan nípa ìdìtẹ̀ gbàjọba,tí wọ́n sì fi sẹ́wọ̀n láàrin ọdún 1987 àti 1995. Lásìkò tí wà níbi iṣẹ́ ológun, ó ṣiṣẹ́ lábẹ́ ilé iṣẹ́ ti (Nigerian Army Signal Corps). Òun ni àbúrò fún ọ̀gbẹ́ni Bọ́lájí Akínyẹmí. Akínyẹmí jẹ́ ọmọ bíbí ìlú Iléṣà, ní Ìpínlẹ̀ Ọ̀ṣun. Ólọ sí ilé-ẹ̀kọ́ Government College tí ó wà ní ìlú Ìbàdàn kí ó tó tẹ̀ síwájú ní ilé-ẹ̀kọ́ ti ìkẹ́kọ̀ọ́ ti ìpàgọ́ àwọn ọmọ ológun igbó ní ìlú Igbó Ọrà ní Ìpínlẹ̀ Ọ̀yọ́, ní àsìkò ọdún 1960. Ó tún lọ sí Ilé-ẹ̀kọ́ ọmọ ológun ilẹ̀ Nàìjíríà tí ó wà ní ìlú Kàdúná níbi tí ó ti jẹ́ ọmọ akẹ́kọ̀ọ́ tó peregedé jùlọ láàrin àwọn akẹgbẹ́ rẹ̀ tí wọ́n jọ ń jáde lọ́dún náà.